জঙ্গিবাদের বিরুদ্ধে সোচ্চার হয়ে হাজার বছরের বাঙালি সম্প্রীতি বজায় রাখার আহ্বান জানিয়ে শিক্ষার্থীদের মাঝে বক্তব্য রাখেন দৈনিক ভোরের কাগজ সম্পাদক শ্যামল দত্ত। তিনি বলেন, প্রীতিলতার, সূর্যসেনের, জাহানারা ইমামের, নূর হোসেনের দেশ, বাংলাদেশ। এই দেশের মাটিতেই হাজার বছরের শ্রেষ্ঠ বাঙালি বঙ্গবন্ধুর জন্ম। এই মাটি শহীদের রক্তস্নাত। যে দেশের তরুণেরা দেশের জন্য জীবন দিয়েছে, সে দেশের তরুণেরা জঙ্গি হবে এটা কখনও হতে পারে না। কেউ তাদের বিপদগামী করছে, ভুল পথে পরিচালিত করছে, অন্য কোনো স্বার্থে।